Italiano: La lingua minoritaria

Salviamo la lingua minoritaria che corre un gran pericolo, si dice; nella lingua minoritaria si trovano le radici della nostra cultura, di quello che siamo, e senza le nostre radici non siamo niente. Così dicono, ma non è mica facile. Si troveranno sempre quelli che pensano che la lingua minoritaria sia la rovina dell’umanità, poiché mette in risalto le differenze tra i popoli e anche tra i singoli, è l’ostacolo sulla marcia verso l’uguaglianza, verso l’unità dei popoli e l’amore universale che deve trionfare. Anzi, questo anatema si potrebbe estendere comodamente a tutte le lingue che, per il solo fatto di esistere, si oppongono alla cancellazione delle differenze; ma se togliamo da mezzo gli elementi di divisione, compresi quelli portati dalle lingue, andremo verso un mondo di giustizia sociale, dove tutti si vogliono bene, perché la pensano tutti allo stesso modo. Coloro che la pensano così sono di solito quelli che non credono che, dietro alle apparenze delle cose vi sia una realtà spirituale, invisibile, sono quelli che credono solo a ciò che vedono, a volte neppure a quello. Ma, dico io, se dietro all’apparenza non c’è niente, se una lingua è solo un mezzo per comunicare tra noi e una vale l’altra, perché accusare la diversità delle lingue di tutte le iniquità del mondo? Se lo spirito di una lingua non esiste, perché mai prendersela con una cosa che non esiste? Non mi pare né razionale né scientifico, a meno che non si sia come de Sade, cui piaceva bestemmiare la divinità poiché voleva bestemmiare anche solo quel pupazzo di un Dio che tratteneva gli istinti delle persone dallo scatenarsi, oppure perché gli piaceva scandalizzare la gente pia che ascoltava. In ogni modo, manifestava così la sua dipendenza dal Dio che disprezzava e che perfino non esistendo condizionava le sue azioni. Così come i nemici delle lingue minoritarie sono condizionati nella loro esistenza dalle lingue medesime, che li fanno agire come vogliono loro, finche saranno al mondo.

Ligure: A lengua minoritäia

Sarvemmo a lengua minoritäia chi core un gran peigo, ghe dixan; inta lengua minoritäia gh’é e reixe da nòstra coltua, de quello che semmo, e sensa reixe no semmo ninte. Coscì dixan, ma no l’é miga de bon fâ. S’attrovià delongo de quelli che pensa che a lengua minoritäia a l’é a roiña de l’umanitæ, apreuvo ch’a mette in mostra e differense tra i pòpoli e ascì tra i scingoli, a l’é o sappello in sciâ marcia verso l’ugualiansa, verso l’unitæ di pòpoli e l’amô universale ch’o l’à da trionfâ. Ançi, sto anatema chì o se porrieiva estende con còmmodo à tutte e lengue che, pe-o solo fæto de existe s’oppoñan a-a cançellaçion de differense; ma se levemmo da mezo i elementi de divixon, compreixi quelli portæ da-e lengue,  aniemo verso un mondo de giustiçia soçiale, donde tutti se veuan ben, perché â pensan tutti pægio. Quelli che â pensa de coscì en pe commun quelli che no creddan che de derê a-e apparense de cöse ghe segge unna realitæ spiituale, che no poemmo vedde, son quelli che creddan solo che à quello che veddan, de vòtte manco à quello. Ma, diggo mi, se derê à l’apparensa no gh’é ninte, se unna lengua a l’é solo che unna mainea de communicâ tra de niatri e uña a va pe l’atra, perché accaxonâ a diverscitæ de lengue de tutte e iniquitæ do mondo? Se o spiito de unna lengua o no l’existe, perché mai piggiâsea con unna cösa chi no existe? No me pâ ni raxoneive e ni scientifico; à meno che no se segge comme o de Sade, che gh’ea cao giastemmâ o Segnô apreuvo ch’o voeiva giastemmâ anche solo che o babaccio de un Dê ch’o trategniva i instinti de persoñe da-o descadenâse, ò donca perché ghe gustava scandalizzâ e oege de gente pie che ô sentivan. Tutte e mainee, o metteiva coscì in mostra a seu dependensa da-o Dê ch’o desprexava e che fiña de no ësighe o condiçionava e seu açioin. Coscì comme i nemixi de lengue minoritäie en condiçionæ inta seu existensa da-e lengue mæxime, che ghe fan fâ quello che veuan lô, scin che saian à sto mondo.